Tradisioneel word fondse belê in groeibates soos aandele en eiendom, beide plaaslik en in die buiteland. Die afgelope 3 jaar was daar egter weining groei in hierdie bateklasse. As ons kyk na die afgelope jaar het ons aandelemark n droewige opbrengs van -8.5% gelewer, terwyl genoteerde eiendomme beleggers teleurgesteld was met ’n yslike daling van -25.3%. Die eiendomsektor het die jaar begin met gerugte oor die Resilient groep en het daarna nooit weer volkome herstel nie. Daar is ’n merkbare insinking in die eiendomsmark wêreldwyd en saam met die kommer oor die maatskappye se rekenkundige metodes, gaan dit lank neem om weer die vertroue en waardasies in hierdie sektor te herstel.
Dit het al ‘n paar keer gebeur dat wanneer ons SA beleggingsmarkte swak presteer, dit beter sou wees om die geld eerder in die buiteland te belê, maar nie in 2018 nie. Buitelandse markte (MSCI World Equity Index) het die afgelope jaar met -8.2% gedaal waar die UK se FTSE indeks -14.1% en opkomende markte (Emerging Markets) met -14.23% die swakste presteer het.
Die ster onder die bateklasse was rentedraende beleggings, waar ons SA effekte (All Bond indeks) +7.7% vir die jaar gelewer het. ‘n Oplossing vir beleggers in hierdie riskante mark, is inkomste fondse. Die Sharenet BCI Income Plus fonds (unit trust) het byvoorbeeld +9.54% gelewer vir die jaar, ‘n reële opbrengs van inflasie plus 4%. Dit is skitterend, veral as mens in ag neem dat die fonds se opbrengs stabiel was deur ‘n periode van groot bewegings in markte, rentekoerse en geldeenhede.
Die grafiek hieronder toon dat die risiko (volatiliteit) van die Sharenet BCI Income Plus fonds (unit trust) van die laagste in die bedryf is, terwyl dit van die beste opbrengs lewer. (die doel met hierdie grafiek is om Links-Bo te wees met min risiko en hoë opbrengste en Regs-Onder te vermy)
Lesers is regtig welkom om ons te kontak vir meer inligting oor die Sharenet BCI Income Plus fonds (unit trust) of enige ander beleggings vrae. Skakel gerus 021 700 4800 of stuur ‘n epos na support@sharenetinvestments.co.za